Title: ประกาศมหาวิทยาลัยเทคโนโลยีราชมงคลธัญบุรี เรื่อง หลักเกณฑ์การจัดซื้อกระดาษจากศูนย์ปฏิบัติการเทคโนโลยีการพิมพ์ด้วยเงินรายได้ พ.ศ. 2549

ประกาศมหาวิทยาลัยเทคโนโลยีราชมงคลธัญบุรี

ประกาศมหาวิทยาลัยเทคโนโลยีราชมงคลธัญบุรี
เรื่อง หลักเกณฑ์การจัดซื้อกระดาษจากศูนย์ปฏิบัติการเทคโนโลยีการพิมพ์ด้วยเงินรายได้
พ.ศ. ๒๕๔๙[๑]

โดยที่เป็นการสมควรกำหนดหลักเกณฑ์การจัดซื้อกระดาษจากศูนย์ปฏิบัติการเทคโนโลยีการพิมพ์ด้วยเงินรายได้ของมหาวิทยาลัยและหน่วยงาน

อาศัยอำนาจตามความในมาตรา
๑๒ มาตรา ๑๗ (๒) และ (๑๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘
และมติสภามหาวิทยาลัยเทคโนโลยีราชมงคลธัญบุรี ในการประชุมครั้งที่ ๔/๒๕๔๙ วันที่ ๒๔
เมษายน พ.ศ. ๒๕๔๙ มหาวิทยาลัยเทคโนโลยีราชมงคลธัญบุรีจึงประกาศกำหนดหลักเกณฑ์การปฏิบัติเกี่ยวกับการจัดซื้อกระดาษจากศูนย์ปฏิบัติการเทคโนโลยีการพิมพ์ด้วยเงินรายได้ของมหาวิทยาลัยและหน่วยงานไว้
ดังนี้

ข้อ
๑  ให้หน่วยงานในสังกัดมหาวิทยาลัย
๑.๑
ก่อนดำเนินการจัดซื้อ ให้เจ้าหน้าที่พัสดุจัดทำรายงานขอซื้อ
โดยวิธีตกลงราคาเสนอหัวหน้าหน่วยงานผู้มีอำนาจอนุมัติและก่อหนี้ผูกพันตามคำสั่งมหาวิทยาลัยเทคโนโลยีราชมงคลธัญบุรี
เรื่อง การมอบอำนาจตามระเบียบสำนักนายกรัฐมนตรี ว่าด้วยการพัสดุ พ.ศ. ๒๕๓๕ และที่แก้ไขเพิ่มเติม
๑.๒
เมื่อหัวหน้าหน่วยงานให้ความเห็นชอบตามข้อ ๑ แล้ว ให้เจ้าหน้าที่พัสดุสั่งซื้อกระดาษจากศูนย์ปฏิบัติการเทคโนโลยีการพิมพ์
โดยจัดทำใบสั่งซื้อแจ้งศูนย์ปฏิบัติการเทคโนโลยีการพิมพ์
๑.๓
แต่งตั้งคณะกรรมการตรวจรับพัสดุ จำนวน ๓ คน เพื่อตรวจรับพัสดุที่จัดซื้อให้ครบตามจำนวนที่สั่งซื้อ
๑.๔
กรณีที่ศูนย์ปฏิบัติการเทคโนโลยีการพิมพ์ไม่มีกระดาษจำหน่าย ให้ดำเนินการตามระเบียบที่เกี่ยวข้อง
โดยทางศูนย์ปฏิบัติการเทคโนโลยีการพิมพ์จะต้องมีหนังสือยืนยัน

ข้อ
๒  ให้ศูนย์ปฏิบัติการเทคโนโลยีการพิมพ์
๒.๑
ประกาศแจ้งราคากระดาษขนาดต่างๆ ให้ทุกหน่วยงานได้รับทราบ และในกรณีที่มีการเปลี่ยนแปลงราคา
ทั้งนี้ ราคากระดาษจะต้องไม่สูงกว่าราคาของ บริษัท โรงงานอุตสาหกรรมกระดาษบางปะอิน
จำกัด
๒.๒
จัดส่งกระดาษให้หน่วยงานที่สั่งซื้อภายในเวลาที่กำหนดในใบสั่งซื้อ พร้อมทั้งจัดทำใบส่งของ
และใบแจ้งหนี้เรียกเก็บเงิน
๒.๓
ออกใบเสร็จรับเงินให้หน่วยงานที่สั่งซื้อ
๒.๔
กำหนดรูปแบบใบส่งของ ใบแจ้งหนี้และใบเสร็จรับเงิน พร้อมทั้งจัดทำทะเบียนควบคุม

ประกาศ ณ วันที่ ๒๓
พฤษภาคม พ.ศ. ๒๕๔๙
นำยุทธ สงค์ธนาพิทักษ์
อธิการบดีมหาวิทยาลัยเทคโนโลยีราชมงคลธัญบุรี

มณฑิตา/ผู้จัดทำ
๑๔ กุมภาพันธ์ ๒๕๕๔
วิภา/ตรวจ
๙ มิถุนายน ๒๕๕๔

[๑]
ราชกิจจานุเบกษา เล่ม ๑๒๓/ตอนที่ ๘๗ ง/หน้า ๑๘๕/๓๑ สิงหาคม ๒๕๔๙